סקאוט ניבלט

אמה לואיז ניבלט (באנגלית: Emma Louise Niblett; נולדה ב-29 בספטמבר 1973), הידועה יותר בשם הבמה סקאוט ניבלט (Scout Niblett), היא זמרת, כותבת שירים ומולטי-אינסטרומנטליסטית אנגלייה. אלבום האולפן הראשון שלה, Sweet Heart Fever, יצא בשנת 2001. היא נוטה לבצע את יצירתה בעיבודים מינימליסטיים, ורבים משיריה כוללים רק שירה בליווי תופים או גיטרה. לצד הקריירה שלה ככותבת, מלחינה ומבצעת, ניבלט היא גם אסטרולוגית מקצועית, ולעיתים קרובות משלבת בשיריה התייחסויות לאסטרולוגיה. ניבלט נולד בסטון שבסטפורדשייר, אנגליה, וגדל בעיירת השוק ההיסטורית הסמוכה, רוג'לי. בילדותה למדה לנגן בפסנתר ובכינור, ואף חיברה מוזיקה על הפסנתר. בנעוריה למדה לנגן בגיטרה. לאחר מכן למדה מוזיקה, אמנות ואמנות מיצג באוניברסיטת נוטינגהאם טרנט. ניבלט החל להופיע במועדונים בנוטינגהאם בזמן לימודיה בקולג'. את שם הבמה שלה, סקאוט, בחרה בהשראתה של גיבורת "אל תיגע בזמיר" של הארפר לי משנת 1960. היא הקליטה תקליטור דמו, "Alene Had It All", תחת השם Lion, בליווי המתופף כריסטיאן גודאר. בעקבות זאת פנה אליה הלייבל העצמאי Secretly Canadian, שההקלטה הגיעה לידיו הודות למוזיקאי ג'ייסון מולינה. בשנה שלאחר מכן הוציאה ניבלט סינגל משותף עם ג'ייסון מולינה (שהקליט תחת השם Songs: Ohia). אלבום הבכורה שלה, Sweet Heart Fever, יצא זמן לא רב לאחר מכן בלייבל Secretly Canadian, בהפקתו של אנדי מילר. בשנת 2003 עברה ניבלט לארצות הברית. את המעבר הסבירה מאוחר יותר בכך ש"תרבות המוזיקה המחתרתית באמריקה גדולה מספיק בשביל שתוכלי להתפרנס ממנה גם בלי להיות סופר-מפורסמת. במיינסטרים באנגליה זה שונה, כי הכול מבוסס על למכור דברים... באמריקה את יכולה לא להיכנס לזה, ועדיין לשרוד". מאז שנת 2005 היא מתגוררת בפורטלנד, אורגון. בשנת 2010 הוציאה ניבלט הוציאה את אלבום האולפן החמישי שלה, The Calcination of Scout Niblett. זה היה האלבום הראשון שהוציאה בלייבל Drag City, והוא זכה לביקורות אוהדות ב-Pitchfork וב-Spin. שנתיים לאחר מכן, בשנת 2012, הוציאה ניבלט את הסינגל No More Nasty Scrubs, ובו גרסאות כיסוי של השיר "No Scrubs" של TLC ושל השיר "Nasty" של ג'נט ג'קסון. את אלבום האולפן השישי שלה, It's Up to Emma, הקליטה ומיקססה בעצמה. הוא יצא ב-21 במאי 2013 גם הוא ב-Drag City, וזכה לביקורות חיוביות בפיצ'פורק, Allmusic ו-NME. מבקרים רבים התייחסו לעיבודים המוזיקליים הלא-שגרתיים של ניבלט, בדגש על מיעוט הכלים ועל שינויי המקצב הדרמטיים. הדבר בלט באופן מיוחד בעבודתה המוקדמת, במיוחד באלבום I Am and Kidnapped by Neptune, אשר רבים משיריו כללו רק שירה ותופים. "רציתי שלשיר ולתופף יהיה נגיש מבחינתי בדיוק כמו לשיר לנגן בגיטרה," הסבירה בראיון ב-2004. טכניקת התיפוף שלה ניכרת לאוזן באופן מיוחד באלבומים שהקליטה עם סטיב אלביני (Kidnapped by Neptune, This Fool Can Die Now ו-The Calcination of Scout Niblett). ההשפעות המוזיקליות עליה כוללות את הלהקות Mudhoney, Sonic Youth ו-Nirvana, את תקליטה הראשון של להקת Hole ואת דניאל ג'ונסטון על צד הליריקה. מבקרים רבים השוו את יצירתה לזו של קאט פאואר, קורטני לאב ופי ג'יי הארווי ("אנשים תמיד השוו אותי אליה", אמרה בשנת 2013 בראיון לאתר "The Monitors", "אבל אני די בטוחה שלא משווים אותה אלי"). אלבומים Sweet Heart Fever (2001) I Am (2003) Kidnapped by Neptune (2005) This Fool Can Die Now (2007) The Calcination of Scout Niblett (2010) It's Up to Emma (2013) מדיה וקבצים בנושא סקאוט ניבלט בוויקישיתוף אתר האינטרנט הרשמי של סקאוט ניבלט (באנגלית) סקאוט ניבלט, ברשת החברתית אקס (טוויטר) סקאוט ניבלט, באתר ספוטיפיי סקאוט ניבלט, באתר AllMusic (באנגלית) סקאוט ניבלט, באתר MusicBrainz (באנגלית) סקאוט ניבלט, באתר Discogs (באנגלית) סקאוט ניבלט, באתר Songkick (באנגלית) סקאוט ניבלט ב-MySpace סקאוט ניבלט באתר Epitonic.com "Scout Niblett". iTunes. נבדק ב-12 בפברואר 2016. {{cite web}}: (עזרה) "Scout Niblett". Portland Monthly Mag. נבדק ב-31 ביולי 2013. {{cite web}}: (עזרה) Kaufman, Kelsey (6 באוגוסט 2013). "An Interview with Scout Niblett, Coming Soon to Barboza". The Sun Break. נבדק ב-26 באוגוסט 2013. {{cite web}}: (עזרה) Martin, Erin Lyndal (3 ביולי 2013). "Interview with Scout Niblett". The Rumpus. נבדק ב-25 בספטמבר 2013. {{cite web}}: (עזרה) Hopper, Jessica (20 במאי 2013). "Scout Niblett: It's Up to Emma". Pitchfork. נבדק ב-20 באוגוסט 2013. {{cite web}}: (עזרה) "It's Up to Emma – Scout Niblett". Allmusic. נבדק ב-20 באוגוסט 2013. {{cite web}}: (עזרה) "Album review: Scoutt Niblett – The Calcination Of Scout Niblett (Drag City)". NME. 22 בינואר 2010. נבדק ב-3 בספטמבר 2013. {{cite web}}: (עזרה) Cranshaw, Rachel (19 בספטמבר 2004). "She Is – An Interview with Scout Niblett". Incendiary Mag. נבדק ב-3 בספטמבר 2013. {{cite web}}: (עזרה) ראיון באתר The Monitors, 13 ביולי 2013